ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

Министъра на финансите

г-н Владислав Горанов

**ВЪПРОС**

от Петър Владиславов Славов,

народен представител от ПГ на Реформаторския блок

на основание чл. 90, ал. 1 от Конституцията на Република България и

чл.92, ал.1 ПОДНС внасям въпрос

ОТНОСНО:***Изпълнение на приходната част от бюджета на Съдебната власт и изплащане на пълния размер на установеното по чл. 218, ал. 2 и ал. 3 от ЗСВ възнаграждение на магистратите.***

**УВАЖАЕМИ ГОСПОДИН МИНИСТЪР,**

В чл. 218, ал. 2 и 3 е определен начина на формиране размера на възнаграждението, което следва да се заплаща на магистратите в съдебната ни система. Същевременно, още в началото на годината на заседание на ВСС бе констатирано изоставане на актуализацията на възнагражденията им съобразно промените в средномесечна заплата на заетите лица в бюджетната сфера, съгласно данните на Националния статистически институт.

 Междувременно, със свое решение No.4 по конст.дело 3/2015, Конституционният съд обяви противоконституционността на разпоредбата на чл. 2, ал. 6 от Закона за държавния бюджет на Република България за 2015 г., която не допускаше дофинансиране държавата на дефицита по бюджета на съдебната власт. В този смисъл и евентуалния недостиг на средства в бюджета на съдебната власт за изплащане на пълния дължим размер на възнагражденията на магистратите ще може се дофинансира със средства от републиканския бюджет, по приходната част на който в хода на годината бе отчетено рекордно за последните години преизпълнение.

 В тази връзка,

**УВАЖАЕМИ Г-Н МИНИСТЪР**,

Моля да отговорите **писмено** на следния въпрос:

**Какво е изпълнението на приходната част на бюджета на съдебната власт към края на третото тримесечие и какви са възможностите са осигуряване на дължимите по смисъла на чл. 218, ал. 2 и 3 ЗСВ допълнителни средства за изплащане на целия размер на възнагражденията на съдиите, прикурорите и следователите?**

София, 16.09.2015г.

 **Петър Славов**:

Народен представител от ПГ
 на РБ